# விக்கிப்பீடியா:ஆலமரத்தடி/தொகுப்பு67

## மாணவர்களுக்கு இணையம்

சேலம் மாவட்ட அளவிலான, ஆசிரியர்களுக்கான மூன்று நாள் தமிழ்ப் பாடநூல்-பாடப்பொருள் வலுவூட்டும் பயிற்சியில் கலந்து கொண்டேன். அப்பயிற்சியின் ஒரு பகுதியாக வரும் ஆண்டுமுதல் மாணவர்களுக்கு இணையத்தைப் பயன்படுத்திக் கற்பித்தல் என்பதும், ஆசிரியர்களும் மாணவர்களும் இணையத்தை பயன்படுத்தி கற்றல் கற்பித்தல் செயல்பாடுகளில் ஈடுபடுதல் என்பதும் ஒரு செயல்திட்டமாக உள்ளது. சேலம் மாவட்டத்தில் உள்ள அனைத்து ஒன்றியங்களில் இருந்தும் ஒன்றியத்திற்கு இருவர் கலந்து கொண்டோம். நான் நம் தமிழ் விக்கிபீடியாவைப் பற்றியும்,விக்கியில் உள்ள கட்டுரைகள் படங்கள், விக்சனரி பற்றியும் அதனை ஆசிரியர்களும் மாணவர்களும் எவ்வாறு பயன்படுத்தலாம் என்பது பற்றியும் பரப்புரை ஆற்றிவிட்டு வந்தேன்.
பங்கேற்பாளர்கள் ஆர்வத்துடன் விக்கிபீடியா பற்றி கேட்டனர்.--Parvathisri 14:56, 13 சனவரி 2012 (UTC)
:மகிழ்ச்சியான செய்தி, பார்வதி. எனது கல்லூரிப் பேராசிரியர் மூலமாகவே நான் விக்கிப்பீடியா பற்றி அறிந்தேன். இதைப் போல ஆசிரியர்கள், பள்ளிகள் மூலமாக தமிழ் விக்கிப்பீடியாவின் பயன்பாட்டைப் பெருக்க முடியும் என்று நம்புகிறேன். நன்றி--இரவி 15:08, 13 சனவரி 2012 (UTC)
:கற்றல் கற்பித்தல் செயல்பாடுகளில் விக்கியை அறிமுகப்படுத்தியதற்கு மிக்க நன்றி பார்வதி.--சோடாபாட்டில்<sup>உரையாடுக</sup> 15:15, 13 சனவரி 2012 (UTC)
:நல்ல செய்தி. மிக்க நன்றி பார்வதி. -- சுந்தர் <sup>\பேச்சு</sup> 18:57, 13 சனவரி 2012 (UTC)
வாழ்த்துகள் பார்வதி.--Kanags <sup>\உரையாடுக</sup> 21:52, 13 சனவரி 2012 (UTC)
:நல்லதொரு முன்னெடுப்பு. ஆசிரியர்கள் விக்கியைப் பயன்படுத்துவது அதன் வளர்ச்சியிலும் கட்டுரைப் பண்புகளிலும் முன்னேற்றத்தைத் தரும்.--சஞ்சீவி சிவகுமார் 00:03, 14 சனவரி 2012 (UTC)
: வாழ்த்துகள் பார்வதி, பள்ளிகள் மூலமாக தமிழ் விக்கியைப் பயன்படுத்துவது அதன் வளர்ச்சியில் நல்ல முன்னேற்றத்தைத் தரும்--P.M.Puniyameen 03:35, 14 சனவரி 2012 (UTC)
:: நல்ல முயற்சி பார்வதி. வாழ்த்துக்கள். --மயூரநாதன் 18:11, 17 சனவரி 2012 (UTC)  
மகிழ்ச்சியான செய்தி பயனர் பார்வதி. மின்வழி கற்றல் கற்பித்தல் பற்றியும், தமிழ்விக்கிப்பீடியாவைப் பயன்படுத்துவது பற்றியும் மலேசியாவில் நடந்த அனைத்துலக் கருத்தரங்கில் எடுத்துரைத்தேன். முனைவர், பேராசிரியர் சுப திண்ணப்பன் அவகளின் மிக அருமையான நூலைக் கட்டாயம் படித்துப் பாருங்கள் (இது 1995 இலேயே எழுதிய மிக அருமையான நூல். "சுப. திண்ணப்பன், “கணினியும் தமிழ் கற்பித்தலும்”, புலமை வெளியீடு , சனவரி 1995 பக். 1-209.). 21 ஆம் நூற்றாண்டில் மி-கல்வி என்னும் தலைப்பில் இராண்டி காரிசன் எழுதிய 2 ஆவது பதிப்பாக 2011 ஆம் ஆண்டு வெளிவந்த புத்தகமும் பயன் தரும் (Garrison, Randy D, “E-Learning in the 21st Century” 2nd Edition, Routledge 2011). தமிழ் விக்கிப்பீடியா பற்றியும் அதில் பங்களிப்பது பற்றியும் மிகப் பெரும்பான்மையருக்கு (கல்லூரிகளில்) தெரியவில்லை என்பதை என் அண்மைய இந்தியப் பயணத்தில் நான் அறிந்து கொண்டேன் (ஒருசில கல்லூரிகளில் இருந்த ஏறத்தாழ 600-700 மாணவர்கள், ஆசிரியர்களிடம் உரையாடியதில் இருந்து அறிந்து கொண்டேன்). நான் சேலம் வருவதாகவும் இருந்தது (திசம்பர் 2011), அழைப்பும் இருந்தது, ஆனால் வர இயலாது போயிற்று. பலரும் பல இடங்களிலும் பரப்புரை செய்தல் மிகவும் தேவை. பள்ளி-கல்லூரிகள் அனைத்திலும் இப்பரப்புரை செய்தல் வேண்டும்.--செல்வா 20:06, 17 சனவரி 2012 (UTC)  
வாழ்த்துகள் பார்வதி.--Nan 20:31, 17 சனவரி 2012 (UTC)
:வாழ்த்துகளுக்கு நன்றிகள் பல.
செல்வா அய்யா அவர்களுக்கு, தகவலுக்கு நன்றி. நான் அந்த நூலை கட்டாயம் வாங்கிப் படிக்கிறேன். வரும் வாரங்களில் மேற்கண்ட பாடப்பொருள் பயிற்சியை ஆசிரியர்களிடம் சேர்ப்பிக்கும் பணிக்கு கருத்தாளராக நியமித்து உள்ளனர். அப்போது பயிற்சிக்கு வரும் ஆசிரியர்களிடமும் கண்டிப்பாக விக்கிபீடியா பற்றி விளக்குவேன்.--Parvathisri 12:19, 18 சனவரி 2012 (UTC)
:::நன்றி பயனர்:பார்வதி. --செல்வா 18:28, 18 சனவரி 2012 (UTC)